BR แรงสวนตลาด ส่อวิ่งชนเป้า 13.20 บ.รับผลดีบาทอ่อน-มีอัพไซด์จากกำลังผลิต
BR แรงสวนตลาด ส่อวิ่งชนเป้า 13.20 บ.รับผลดีบาทอ่อนหนุนมีอัพไซด์จากกำลังผลิต โดย ณ เวลา 15.16 น. อยู่ที่ 11.10 บาท เพิ่มขึ้น 0.80 บาทหรือ 7.77% มูลค่าซื้อขาย 1.82 พันล้านบา
16 ก.ค. 2558

ผู้สื่อข่าวรายงานว่า ราคาหุ้น บริษัท บางกอกแร้นช์ จำกัด (มหาชน) หรือ BR ณ เวลา 15.16 น. อยู่ที่ 11.10 บาท เพิ่มขึ้น 0.80 บาทหรือ 7.77% มูลค่าซื้อขาย 1.82 พันล้านบาท ทั้งนี้ราคาหุ้นวานนี้เทรดวันแรกปิดที่ระดับ ราคา 10.30 บ. บวก 1.50 บ. หรือ 17.05% สูงสุดที่ 11.40 บ. ต่ำสุดที่ 10.10 บ. จากราคาขาย IPO ที่ 8.80 บ. มูลค่าซื้อขายที่ 3.77 พันลบ.
บล.บัวหลวง ระบุในบทวิเคราะห์(15 ก.ค.)ว่า แนะนำ “ซื้อ” BR ราคาเป้าหมาย 13.20 บาท/หุ้น มองว่า BR เป็นหุ้นที่โดดเด่นจากส่วนผสม 3D คือ Defensive – การเอาตัวรอด; การบริโภคเนื้อเป็ดค่อนข้างมีความยืดหยุ่น และฟื้นตัวได้ดีกว่า
โดยเฉพาะอย่างยิ่งในช่วงที่เศรษฐกิจโลกค่อนข้างชะลอตัว, Dividend – อัตราผลตอบแทนที่น่าสนใจ  ณ ราคา IPO ที่ 8.80 บาท แสดงให้เห็นถึงอัตราผลตอบแทนจากเงินปันผลในปี 2558 ที่ค่อนข้างน่าสนใจที่ 5.3% สูงกว่าอัตราผลตอบแทนของตลาดหลักทรัพย์ที่ 3.2% และ Discount – มูลค่าที่ค่อนข้างถูก;  ณ ราคา IPO มีค่า P/E อยู่ที่ 10.3 เท่า ซึ่งถือว่าเป็นมูลค่าต่ำสุดในช่วงที่ราคาเนื้อสัตว์ต่ำลงแล้ว
นอกจากนี้หากเทียบสัดส่วน PBV/ROE ของค่าเฉลี่ยของกลุ่มอุตสาหกรรมเดียวกันซึ่งเท่ากับ 0.13 เท่า ในขณะที่หากคิดกลับมา ณ ราคา IPO ที่ 8.80 สัดส่วน PBV/ROE ของ BR อยู่ที่ 0.07 เท่า จึงถือได้ว่าราคาของ BR ณ ขณะนี้ค่อนข้างถูกมาก นอกเหนือจากปัจจัยทั้งหมดที่กล่าวมาแล้ว BR ยังมีการเติบโตที่สดใส มองว่าบริษัทมีอัพไซด์จากการขยายกำลังการผลิตอีก 50% ซึ่งจะเพิ่มได้ในไตรมาส 3/60 และผลประโยชน์จากการอ่อนค่าของ THB เทียบกับ USD